label_title: Indias Grand Prix 2013
label_desc: Indias Grand Prix 2013 (offisielt navn: "2013 Formula 1 Airtel Indian Grand Prix") er et Formel 1-løp som ble arrangert 27. oktober 2013 på Buddh International Circuit i Greater Noida, Uttar Pradesh, India. Det var den sekstende runden av Formel 1-sesongen 2013, og det tredje Indias Grand Prix. Løpet ble vunnet av Red Bulls Sebastian Vettel, som dermed også sikret seg seieren i førermesterskapet, for fjerde år på rad. Dette var også Vettels sjette løpsseier på rad. De øvrige pallplassene ble tatt av Nico Rosberg i Mercedes og Romain Grosjean i Lotus.